Viljandi 2. juuli 2024 nr 219

**Leie kogukonnamaja detailplaneeringu**

**algatamine ja keskkonnamõju strateegilise**

**hindamise algatamata jätmine**

Leie kogukonna detailplaneeringu algatamise eesmärgiks on püstitada Leie külas Pihlaka tn 13a katastriüksusele (katastritunnus 32801:001:0476) Leie kogukogukonnamaja koos külaplatsiga.

Kolga-Jaani valla ja Tarvastu valla liitumisel Viljandi vallaga moodustus 25.10.2017 haldusüksus nimega Viljandi vald.

Taotleval planeeringualal kehtib Kolga-Jaani Vallavolikogu 18.02.1999 määrusega nr 8 „Kolga-Jaani valla üldplaneeringu kehtestamine“ kehtestati Kolga-Jaani valla üldplaneering (edaspidi üldplaneering), mille kohaselt on taotletaval detailplaneeringualal tegemist sihtotstarbeta maaga, mis asub Leie tiheasustuspiirkonnas. Üldplaneeringu kohaselt on tiheasustuspiirkonnas vajalik hoonete püstitamiseks koostada detailplaneering.

Planeerimisseaduse § 125 lg 2 sätestab muu hulgas, et detailplaneeringu koostamine on nõutav üldplaneeringuga määratud detailplaneeringu koostamise kohustusega alal või juhul.

Detailplaneeringut taotletavale alale varem koostatud ei ole ja ehitisregistri andmetel hooned puuduvad. Katastriüksus on maatulundusmaa sihtotstarbega ning 3,39 ha suurune.

Ehitusosakond viib läbi detailplaneeringu koostaja leidmiseks hanke pärast detailplaneeringu algatamist, mille tulemusena valitakse välja Leie kogukonnamaja detailplaneeringu koostaja ning temaga sõlmitakse leping detailplaneeringu koostamise ja finantseerimise kohta.

Arvestades eeltoodud asjaolusid on planeeringuspetsialisti hinnangul tegemist üldplaneeringu kohase detailplaneeringu algatamisega ja ei ole vajalik algatada koostatava detailplaneeringu keskkonnamõju strateegilist hindamist, kuna planeeringuga ei kavandata tegevust, mis keskkonnamõju hindamise ja keskkonnajuhtimissüsteemi seaduse kohaselt on olulise keskkonnamõjuga tegevus. Kavandatava tegevusega ja detailplaneeringu elluviimisega ei kaasne eeldatavalt vahetu või kaudne mõju, mis võib ületada mõjuala keskkonnataluvust, põhjustada keskkonnas pöördumatuid muutusi või seada ohtu inimese tervise ja heaolu, kultuuripärandi või vara.

Tulenevalt eeltoodust ja võttes aluseks Eesti territooriumi haldusjaotuse seaduse § 141 lg 41, planeerimisseaduse § 4 lg 1, § 124 lg 10, § 125 lg 2, § 127, § 128 lg-d 1 ja 5, keskkonnamõju hindamise ja keskkonnajuhtimissüsteemi seaduse § 35, Kolga-Jaani Vallavolikogu 18.02.1999 määrusega nr 8 „Kolga-Jaani valla üldplaneeringu kehtestamine“ kehtestatud Kolga-Jaani valla üldplaneering, Viljandi Vallavolikogu 28.02.2022 määruse nr 13 „Planeerimisseaduses sätestatud küsimuste lahendamise volitamine“ § 1 lg 1:

1. Algatada detailplaneeringu koostamine Leie külas Pihlaka tn 13a katastriüksusel (katastritunnus 32801:001:0476) vastavalt lisatud asendiplaanile (lisa 1). Detailplaneeringu eesmärk on püstitada kõnealusele maa-alale Leie kogukonnamaja koos külaplatsiga. Detailplaneeringuala suurus on ligikaudu 3,4 ha.

2. Anda detailplaneeringu koostamise lähteseisukohad vastavalt käesoleva korralduse lisale 2.

3. Mitte algatada koostatava detailplaneeringu keskkonnamõju strateegilist hindamist.

4. Viljandi Vallavalitsuse planeeringuspetsialistil korraldada planeeringu algatamise teate avaldamine:

* 1. ajalehes Sakala 30 päeva jooksul peale korralduse jõustumist;

4.2. Ametlikes Teadaannetes 14 päeva jooksul peale korralduse jõustumist;

4.3. Viljandi valla veebilehel [www.viljandivald.ee](http://www.viljandivald.ee)

1. Korraldus jõustub teatavakstegemisest.

(allkirjastatud digitaalselt)

Alvar Pähkel (allkirjastatud digitaalselt)

abivallavanem vallavanema ülesannetes Reet Pramann

vallasekretär